
                                                  METODOLOGIA  DE IDENTIFICARE
A PERSOANELOR ȘI FAMILIILOR CARE SUNT MARGINALIZATE SOCIAL 
 PENTRU ANUL 2022  ÎN MUNICIPIUL BRAD

         CAPITOLUL I 
        Dispoziţii Generale


Art.1. Obiectul prezentei metodologii îl constituie identificarea persoanelor şi familiilor marginalizate social, cu domiciliul în Municipiul  Brad, în vederea asigurării drepturilor elementare şi fundamentale: dreptul la un loc de muncă, la locuinţă, la asistenţă socială, la educaţie.
Art.2. In sensul prezentei Metodologii, următorii termeni se definesc astfel:
(1) Marginalizare reprezintă poziţia socială periferică de izolare a indivizilor sau grupurilor cu acces limitat la resurse economice, politice, educaţionale şi comunicaţionale ale colectivităţii; ea se manifestă prin absenţa unui minim de condiţii sociale de viaţă.
(2) Persoană marginalizată este persoana care beneficiază de venit minim garantat sau face parte dintr-o familie beneficiară de venit minim garantat în condiţiile Legii nr. 416/ 2001 şi se află cel puţin în două din următoarele situaţii:
· nu are locuinţă proprietate sau în folosinţă;
· locuieşte în condiţii improprii;
· are unul sau mai mulţi copii în întreţinere sau face parte dintr-o familie cu mulţi copii în întreţinere;
· este persoană vârstnică, fără susţinători legali;
· este încadrată în categoria persoanelor cu handicap sau invaliditate;
· are în întreţinere o persoană încadrată în categoria persoanelor cu handicap grav, accentuat ori invaliditate gradul I sau II;
- a executat o pedeapsă privativă de libertate;
(3) Locuinţă cu condiţii improprii este locuinţa improvizată sau construcţia cu destinaţie de locuinţă care nu îndeplineşte următoarele cerinţe minimale (așa cum sunt prevăzute în Legea locuinței nr.114/ 1996) :
a) acces liber individual la spaţiul locuibil fără tulburarea posesiei şi a folosinţei exclusive a spaţiului deţinut de către o altă persoană sau familie;
b) spaţiu pentru odihnă;
c) spaţiu pentru prepararea hranei;
d) grup sanitar;
e) acces la energia electrică şi apa potabilă, evacuarea controlată a apelor uzate şi a reziduurilor menajere;
(4) Plan individual de intervenţie reprezintă ansamblul de măsuri menite să ducă la rezolvarea situaţiei - problemă în care se află persoana asistată;

(5) Familia este formată din: soţ, soţie sau soţ soţie şi copii necăsătoriţi care se gospodăresc împreună; persoana necăsătorită care locuieşte împreună cu copiii care se află în întreţinerea sa; bărbatul şi femeia necăsătoriţi, cu copii lor sau ai fiecăruia dintre ei care locuiesc şi gospodăresc împreună; 

 Identificarea persoanelor care sunt marginalizate social

Art.3. Pentru identificarea persoanelor marginalizate social se va folosi baza de date existentă la nivelul instituției, respectiv dosarele de ajutor social aflate în plată, întocmite conform Legii nr. 416/ 2001 cu modificările și completările ulterioare .
Art.4. (1) Se vor identifica persoanele singure sau familiile cu domiciliul/ reşedinţa în Municipiul Brad, fără venituri sau cu venituri sub nivelul venitului minim garantat prevăzut de lege dar care nu s-au adresat încă pentru obținerea serviciilor sociale sau pentru a beneficia de ajutorul social acordat în conformitate cu prevederile Legii nr.416/ 2001, cu modificările și completările ulterioare. - sau alte prestații .
                       (2) Se vor folosi următoarele surse de identificare ( prin sesizări sau preluări din baza de date) :
· asociaţiile de proprietari/ locatari;
· organizații nonguvernamentale 
· unităţile de învăţământ( Grădinițe/ Școli, Liceu/ Grup școlar) ;
· unități sanitare ( Spitalul Municipal Brad,  Sanatorul de Pneumoftiziologie Brad);
· diferite instituții: Direcția Generală de Asistență socială și Protecția Copilului Hunedoara, Agenția Județeană de Plăți și Inspecție socială, Direcţia de Sănătate Publică
· orice altă persoană juridică sau fizică ce are cunoștință despre o persoană aflată în stare de nevoie socială dovedită

[bookmark: bookmark5]Măsuri pentru îmbunătăţirea situaţiei economico - sociale a persoanelor şi familiilor                             marginalizate din Municipiul Brad

Art.5. Pentru fiecare din persoanele singure sau familii identificate conform art.4, se va întocmi o anchetă socială detaliată în scopul stabilirii persoanelor/ familiilor care pot beneficia de venit minim garantat. Ulterior, aceştia vor fi îndrumaţi să-şi întocmească dosarul necesar pentru obţinerea ajutorului social cuvenit potrivit Legii nr. 416/ 2001 cu modificările și completările ulterioare.
Art.6. Fiecărei persoane identificate conform art.5. ca fiind marginalizată social, i se va întocmi o grilă de evaluare personală ce va cuprinde date de identificare (nume, vârstă, studii, stare civilă, date despre familia extinsă ) întocmită pe baza aplicării chestionarului de evaluare a nevoilor de bază, completându-se cu  alte acte considerate ca relevante pentru cazul respectiv.
Art.7. Persoanelor marginalizate social li se va stabili un plan individual de intervenţie în care se vor face recomandări posibile în funcţie de situaţia existentă:
· întocmirea dosarului pentru obţinerea venitului minim garantat
· obținerea mesei la Cantina de ajutor social Brad
· întocmirea dosarului pentru obţinerea unei locuinţe sociale, cu sprijinul Biroului ADPP din cadrul Primăriei Brad- după caz;
· luarea în evidența asistentului medical- comunitar, dacă este cazul
·          întocmirea dosarului pentru prezentarea la Comisia de expertiză medicală a persoanelor adulte cu handicap, respectiv Comisia pentru protecţia copilului, după caz;
· înscrierea la Agenţia Judeţeană pentru Ocuparea Forţei de Muncă în vederea obţinerii unui loc de   muncă sau pentru recalificare profesională;
· obținerea biletelor gratuite de transport local pentru persoanele încadrate în grad de handicap/ însoțitorii acestora- dacă este cazul
· consiliere juridică;
· sprijin pentru înscrierea la cursuri  școlare ( ex. ,, A doua șansă “)
· consiliere în vederea obținerii oricărui tip de servicii sau prestații
· Art.8. Periodic se va evalua cazul,  menţionându-se  evoluţia situaţiei persoanei asistate, funcţie de rezultatele parţiale obţinute, procedându-se la modificarea planului individual de intervenţie sau închiderea cazului;

 Dispoziţii finale


Art.9. Pentru persoanele şi familiile identificate în conformitate cu prezenta metodologie, Consiliul local va putea asigura, în limita fondului locativ existent şi a resurselor bugetare existente, după caz:
· accesul la o locuinţă - pentru persoanele, familiile care nu au locuinţă în proprietate sau în folosinţă sau care locuiesc în condiţii improprii;
·  accesul la serviciile publice de strictă necesitate (energie electrică, apă, termoficare) iar pentru acoperirea unei părți din datoriile pe care le au persoanele și familiile identificate ca fiind marginalizate social se pot încheia convenții cu furnizorii de servicii;

